A estructura d'o corazón cambea entre as diferents brancas d'o reino animal. Por eixemplo, os cefalopodos tienen dos corazons branquials y un "corazón sistemico". Os peixes tienen un corazón con dos cambras que pompeya a sangre enta as branquias y dende astí ista va enta a resta d'o cuerpo. En os anfibios y a mayor parte d'os reptils, se i troba un sistema cerculatorio doble, pero no siempre o corazón ye trestallau en dos pompas deseparadas. Os anfibios tienen un corazón con tres cambras.